Belɛid At Ʃli i yettuneḥsaben d ungal amenzu, syen γer-s almi d iseggasen n 80 i d-ffγen yiḍrisen yesɛan deg teγlaft-nsen n tazwara, awal n tewsit ungal. Tira n wungal deg yiseggasen-nni tcudd ugar γer usenfali n tmagit tamaziγt. Syen d afella, almi d tizi n wass-a, uṭṭun n wungalen i d-yeffγen simmal yettnerni. Akken i yettnerni wuṭṭun n wungalen i dyeffγen i tt-nernint tezrawin i yettwaxedmen fell-as.